Video: 50 000 bye in vrou se huisSkermskoot uit die video ŉ Vrou van New York in Amerika het 50 000 bye in haar huis se dak ontdek. Byeboere moes die swerm uit Frieda Turkmenilli se dak kom verwyder nadat die bure die geboubestuurder in kennis gestel het, berig WABC-TV. Turkmenilli sê sy het aanvanklik net ŉ paar bye die afgelope paar weke sien rondvlieg en het nooit besef hoeveel by haar ingetrek het nie. Die byeboere het die bye en 17 heuningkoeke veilig na ŉ plaas geneem. Turkmenilli het geskerts sy wens hulle het bietjie heuning vir haar gelos.